જ્યારે આ મામલે ગુજરાત સીઆઈડી ક્રાઈમ સામે જે પુરાવા આવ્યા તે મામલે સીઆઈડી ક્રાઈમે સીબીઆઈ ઈન્સપેકટર સુનિલ નાયર અંગે સીબીઆઈને રીપોર્ટ કર્યો હતો જેના આધારે તુરંત સુનિલ નાયરની ગાંધીનગરથી શીલોંગ ખાતે બદલી કરી દેવામાં આવી હતી, આ મામલે દિલ્હીની સીબીઆઈની એન્ટી કરપ્સન વીંગ દ્વારા તપાસ શરૂ કરવામાં આવી હતી જેમાં પ્રાથમિક તપાસમાં શૈલેષ ભટ્ટ દ્વારા કરાયેલા આરોપો અને સીઆઈડી ક્રાઈમે આપેલા પુરાવાને ધ્યાનમાં લેતા સુનીલ નાયર અને કિરીટ પાલડિયા દોષીત હોવાનું ફલીત થયુ હતું જેના આધારે સીબીઆઈએ પોતાના ઈન્સપેકટર નાયર અને વચેટીયા પાલડિયા સામે ગુનો નોંધ્યો છે.